หุ้นไทยปิดเช้าลบ12.08 จุด
หุ้นไทยปิดตลาดช่วงเช้าวันนี้ที่ระดับ 1,195.17 จุด ลดลง 12.08 จุด มูลค่าการซื้อขาย 25,128.11 ล้านบาท
10 พ.ค. 2555

หุ้นไทยปิดตลาดช่วงเช้าวันนี้ที่ระดับ 1,195.17 จุด ลดลง 12.08 จุด มูลค่าการซื้อขาย 25,128.11 ล้านบาท 




การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบตลอดช่วงเช้า โดยแตะจุดสูงสุดของช่วงเช้าที่ 1,202.20จุด  และแตะจุดต่ำสุดของช่วงเช้าที่ระดับ 1,185.89 จุด โดยดัชนีปิดที่ระดับ 1,195.17 จุด ลดลง 12.08 จุด(-1.00%) มูลค่าการซื้อขาย 25,128.11 ล้านบาท 
นายเกษม พันธ์รัตนมาลา กรรมการและหัวหน้าส่วนงานวิจัย บล.ซีไอเอ็มบี (ประเทศไทย)กล่าวว่า ตลาดหุ้นไทยในช่วงเช้านี้ปรับตัวลงแรงกว่าตลาดหุ้นอื่นในภูมิภาคเอเชียที่ส่วนใหญ่จะปรับตัวลงเล็กน้อย แต่พอมาใกล้ปิดเทรดตลาดฯก็มีการรีบาวน์ขึ้นมาได้บ้างแต่ก็ยังอยู๋ในแดนลบ คงเป็นผลจากความกลัวที่เห็นว่านักลงทุนต่างชาติเริ่มขายออกมา และตลาดฯก็ได้ปรับตัวขึ้นมามากแล้วในช่วงที่ผ่านมา 
นอกจากนี้ ปัจจัยจากนอกประเทศก็ยังไม่เอื้อต่อการลงทุนเท่าไร เพราะต้องรอดูทิศทางการเมืองในกรีซ, ฝรั่งเศส รวมถึงความร่วมมือช่วยพยุงเศรษฐกิจในยุโรปด้วยว่าจะเป็นอย่างไรบ้าง ดังนั้นจึงทำให้นักลงทุนถอยไปตั้งหลักก่อน
แนวโน้มการลงทุนในช่วงบ่าย นายเกษม กล่าวว่า ตลาดฯคงจะซึมตัวลง แม้ว่าบริษัทจดทะเบียนจะทยอยประกาศผลประกอบการงวดไตรมาส 1/55 ออกมา แต่หุ้นดูเหมือนว่าจะเป็นลักษณะของการ Sell on Fact ไป พร้อมให้แนวรับ 1,190 จุด แนวต้าน 1,194-1,200 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ PTT    มูลค่าการซื้อขาย 2,093.89 ล้านบาท ปิดที่ 337.00 บาท ลดลง  8.00 บาทCPF    มูลค่าการซื้อขาย 1,537.20 ล้านบาท ปิดที่  40.00 บาท ลดลง  0.75 บาท BBL    มูลค่าการซื้อขาย 1,504.04 ล้านบาท ปิดที่ 181.50 บาท ลดลง  3.50 บาทKBANK  มูลค่าการซื้อขาย 1,267.80 ล้านบาท ปิดที่ 155.00 บาท ลดลง  0.50 บาทCPALL  มูลค่าการซื้อขาย 1,232.78 ล้านบาท ปิดที่  35.75 บาท ลดลง  0.25 บาท